《题环璧亭》
明代·周瑛

亭外水如璧，仅容一杓通。蘋风秋琐细，蒲月夜玲珑。

坐卧皆天上，往来疑镜中。主人原会赋，收拾若为工。

作者简介：（1430—1518）福建莆田人，字梁石，号翠渠。成化五年进士。任广德知州，以有善政，赐敕旌异。弘治初历四川参政、右布政使。始与陈献章友，而不以献章主静之说为然，谓学当以居敬为主，敬则心存，然后可以穷理。有《书纂》、《翠渠类稿》。